laion/Wikipedia-Exotic huggingface dataset:
ארדן (פירושונים)

האם התכוונתם ל... ארדן – מחוז בצפון-מזרח צרפת ארדנים – אזור בבלגיה, לוקסמבורג, צרפת וגרמניה, שעל שמו קרוי מחוז ארדן שמפאן-ארדן – חבל ארץ בצפון צרפת, שכולל את מחוז ארדן כשם משפחה איב ארדן – שחקנית תיאטרון, טלוויזיה וקולנוע אמריקאית אליזבת ארדן – אשת עסקים אמריקאית גלעד ארדן – חבר הכנסת מטעם הליכוד ושר בממשלות ישראל סמיח ארדן – כדורסלן טורקי פאני ארדן – שחקנית קולנוע צרפתייה צבי ארדן – קצין ישראלי
Sly Cooper: Thieves in Time

Sly Cooper: Thieves In Time (בתרגום חופשי לעברית: סליי קופר: הגנבים בזמן) הוא משחק וידאו מסוגת פלטפורמה-התגנבות אשר פותח על ידי Sanzaru Games ויצא לאור על ידי Sony Computer Entertainment ב-5 בפברואר 2013 בצפון אמריקה וב-28 במרץ 2013 באירופה לקונסולות המשחקים PlayStation 3 ו-PlayStation Vita. הוא המשחק הרביעי בסדרת המשחקים Sly Cooper. המשחק ממשיך באותה הנקודה שהסתיים המשחק השלישי: סליי קופר איבד את הזיכרון והפך לשותף של כרמליטה. אתר האינטרנט הרשמי של המשחק (באנגלית) Sly Cooper: Thieves in Time, במסד הנתונים הקולנועיים IMDb (באנגלית) ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
ענן (פירושונים)

האם התכוונתם ל... ענן – גוף מטאורולוגי המורכב מטיפות מים מחשוב ענן – שירותי מחשוב הניתנים למשתמש באמצעות מחשב מרוחק אחסון ענן – מונח מתחום מחשוב ענן המתאר שיטה לאחסון נתונים ברשתות מחשבים בדיקות לתוכנה בענן – פרדיגמה בתחום בדיקות תוכנה שנוצרה בעקבות השימוש הגובר במחשוב ענן ענן בן דוד – מנהיג הקראים בן המאה השמינית לספירה רב ענן – אמורא בבלי בדור השני לאמוראי בבל ענן פטרייה – ענן של אדי מים או רסיסי אבנים ואפר הנוצר בעקבות פיצוץ גדול ענאן סאמי ענאן – רמטכ"ל צבא מצרים לשעבר קופי ענאן – מזכ"ל האו"ם לשעבר ענאן ח'לאילי – כדורגלן ערבי-ישראלי עמוד ענן עננה
יצחק פרנס

יצחק פרנס (11 בנובמבר 1935 -‏ 29 בנובמבר 2012) היה מהאבות המייסדים של הנוירוביולוגיה בישראל וממקדמי חינוך מדעי לנוער. פרנס נולד בירושלים ב-1935, דור 11 למשפחת פרנס שהגיעה לירושלים בעקבות גירוש ספרד. בשנת 1960 סיים תואר שני בביולוגיה באוניברסיטה העברית, ובשנת 1963 קיבל תואר דוקטור בפיזיולוגיה מהאוניברסיטה העברית. מאז 1966 נמנה עם סגל האוניברסיטה העברית. בשנת 1971 קודם לדרגת פרופסור חבר ובשנת 1975 קודם לדרגת פרופסור מן המניין. פרנס מילא תפקידים רבים באוניברסיטה העברית וביניהם ראש המחלקה לנוירוביולוגיה, יו"ר החוג לפיזיולוגיה, חבר בוועד הפועל וחבר וועדת הקבע ועוד. כמו כן כיהן כדיקן הפקולטה למדעי הטבע באוניברסיטה העברית בשנים 1981–1984. במשך השנים היה פרופסור אורח באוניברסיטאות סטנפורד, CalTech, NIH, אוניברסיטת קולומביה בניו-יורק, ואוניברסיטאות נוספות. פרופ' פרנס נבחר כחבר כבוד באקדמיה הבווארית, קיבל את פרס מקס-פלנק. ביחד עם אשתו הניורוביולוגית פרופ' חנה פרנס קיבל תואר דוקטור כבוד מהאוניברסיטה הטכנית במינכן. על פעילותו הציבורית בעיר ירושלים קיבל אות הוקרה מעיריית ירושלים. פרופ' פרנס מלא תפקידים רבים ברמה הארצית והלאומית: הוא הקים את החברה הישראלית למדעי העצב ונבחר לנשיאה הראשון. ב-1995 מונה על ידי ראש הממשלה, יצחק רבין, לתפקיד יו"ר המועצה הלאומית למחקר ופיתוח. בשנת 1990, מתוך הכרה בצורך לשפר את החינוך המדעי בישראל, הקים באוניברסיטה העברית מעבדות מתקדמות בהן לומדים תלמידי חטיבות ביניים ותיכונים מרחבי הארץ בחסות אקדמית. המעבדות הוקמו בשיתוף עם עיריית ירושלים וקרן ירושלים, ושרתו בהצלחה עשרות אלפי תלמידים. המודל, אשר היה הראשון מסוגו בעולם, הועתק גם למדינות אחרות. לפרופ' פרנס שלושה ילדים ושישה נכדים ונכדות. בתו מיכל פרנס היא פרופ' למדעי המחשב המכהנת מאז 2022 כסגנית הנשיא לעניינים אקדמיים במכללה האקדמית תל אביב יפו. בתו דורית פרנס היא ד"ר לניורוביולוגיה ומטפלת ברפואה סינית, ובנו משה פרנס הוא פרופ' לביולוגיה באוניברסיטת תל אביב. מדיה וקבצים בנושא יצחק פרנס בוויקישיתוף עופר אדרת, חוקר המוח שנאבק בבריחת המוחות, באתר הארץ, 13 בדצמבר 2012 יצחק פרנס, שטיפת מוח – בריחת או הברחת מוחות? באתר הידען יצחק פרנס, דף שער בספרייה הלאומית
U-1206

U-1206 הייתה צוללת מדגם VIIC של הצי הגרמני במלחמת העולם השנייה. היא הושקה ב-30 בדצמבר 1943 במספנת שישאו ורקה (Schichau Werke) בדנציג, והוכנסה לשירות פעיל בצי ב-16 במרץ 1944. סמל הצוללת היה חסידה לבנה ירוקת-מקור וירוקת-רגליים על מגן שחור. באחד מסיוריה התמלאה מים כתוצאה מהפעלה שגויה של אסלת השירותים (אנ'), ומשום שלא ניתן היה להצילה - הוטבעה במכוון על ידי מפקדה. לאחר כניסתה לשירות פעיל, תחת פיקודו של אוּבֶּר-לוֹיטְנָנְט גונתר פריץ, נטלה הצוללת חלק באימוני פלגת הצוללות השמינית עד יולי 1944, אז הועברה אל פלגת הצוללות האחת-עשרה. הפיקוד על הצוללת נמסר לידי קפיטן-לויטננט קרל-אדולף שליט (Schlitt), והיא צוידה בצינור שינור (שנורקל) (אנ'). ב-28 במרץ 1945 הפליגה הצוללת מקיל להפלגת האימונים הראשונה שלה בים הצפוני וב-30 במרץ היא שבה לנמל. ב-2 באפריל יצאה הצוללת מהורטן (אנ') להפלגת סיור בת-יום, ולהפלגתה המבצעית הראשונה נשלחה ב-6 באפריל מכריסטיאנסנד. ב-14 באפריל, תוך כדי הסיור, התמלאה הצוללת מים וטבעה כתוצאה מהפעלה שגויה של אסלת השירותים שלה. U-1206 הייתה אחת מן הצוללות של שלהי המלחמה שצוידה באסלת שירותים ימית מסוג חדש. האסלה פעלה בלחץ גבוה והותאמה לשימוש כשהצוללת נמצאה מתחת לפני המים, גם בעומק רב. ריקון האסלה לים היה מסובך ביותר, וימאים בצוללת עברו הכשרה מיוחדת כיצד להפעילה. ב-14 באפריל 1945, 8 מייל (13 ק"מ) מפטרהד (אנ'), סקוטלנד, בעודה שטה בעומק של 200 רגל (61 מ'), הופעלה האסלה החדשה בצורה שגויה, וכתוצאה מכך חדרו לתוך הצוללת כמויות גדולות של מי ים. על פי הדוח הרשמי של מפקד הצוללת, דבר החדירה של מים לחלקה הקדמי של הצוללת נמסר לו בשעה שסייע בתיקון אחד ממנועי הדיזל בחדר המכונות. המים הציפו את מצברי הצוללת, שנמצאו מתחת לשירותים, וגרמו להשתחררות גז כלור, כך שלא נותרה כל ברירה אלא לעלות אל פני המים. ברגע בו הגיחה U-1206 מן המעמקים היא התגלתה על ידי ספינות סיור בריטיות שפתחו מיד באש תותחים. לקפיטן-לויטננט שליט לא נותרה ברירה אלא להטביע במכוון את הצוללת ולנטוש אותה. בהתקפה נהרג אדם אחד, ושלושה אחרים טבעו בים הסוער לאחר הנטישה. 46 מאנשי הצוות נפלו בשבי. שליט דיווח כי הצוללת טבעה בנ"צ 57°24′N 01°37′W﻿ / ﻿57.400°N 1.617°W﻿ / 57.400; -1.617, אך לא ניתן היה למצוא אותה שוב. באמצע שנות השבעים, במהלך סקר תת-ימי לקראת הנחת צינור נפט משדה פורטיס (אנ') של חברת בריטיש פטרוליום (BP) אל מפרץ קְרוּדֶן (אנ'), התגלו שרידי U-1206 בנ"צ 57°21′N 01°39′W﻿ / ﻿57.350°N 1.650°W﻿ / 57.350; -1.650 ובעומק 230 רגל (70 מ') בקירוב. מספר רב של מקורות מיחסים בטעות את המקרה לצוללת U-120. Busch, Rainer; Röll, Hans-Joachim (1999). German U-boat commanders of World War II: a biographical dictionary. Translated by Brooks, Geoffrey. London, Annapolis, Md: Greenhill Books, Naval Institute Press. Busch, Rainer; Röll, Hans-Joachim (1999). Deutsche U-Boot-Verluste von September 1939 bis Mai 1945 [German U-boat losses from September 1939 to May 1945]. Der U-Boot-Krieg (in German). Vol. IV. Hamburg, Berlin, Bonn: Mittler. Gröner, Erich; Jung, Dieter; Maass, Martin (1991). German Warships 1815–1945, U-boats and Mine Warfare Vessels. Vol. 2. Translated by Thomas, Keith; Magowan, Rachel. London: Conway Maritime Press. Niestle, Axel (1998). German U-Boat Losses During World War II. Greenhill. Emblem of U-1206 in Uboat.net. Showell, Jak P. Mallman (2006). The U-Boat Century: German Submarine Warfare 1906-2006. Chatham Publishing. p. 81.
איתי ארקין

איתי ארקין (נולד ב-7 ביולי 1988) הוא כדורגלן עבר ישראלי ששיחק בעמדת השוער. ארקין, בנו של איש העסקים מורי ארקין, נולד וגדל בכפר שמריהו. הוא החל לשחק במחלקת הנוער של מכבי הרצליה, ובהמשך שיחק גם בקבוצת הנוער של הפועל כפר סבא. בעונת 2007/2008 הצטרף לקבוצת הפועל רמת גן, ששיחקה אז בליגה הלאומית, ושימש שוער מחליף. בעונת 2010/2011, עת שיחקה הקבוצה בליגת העל, היה ארקין לשוער הראשון של הקבוצה, והחזיק בעמדה זו במשך שלוש עונות. בעונה הראשונה ירדה רמת גן לליגה הלאומית, בשנייה חזרה לליגת העל, ובשלישית שוב ירדה לליגה הלאומית, אך גם זכתה בגביע המדינה, כאשר ארקין מניף את הגביע בתום משחק הגמר, בו ניצחה קבוצתו את עירוני קריית שמונה, 4-2 בדו-קרב בעיטות עונשין. בשנת 2009 היה אחיו של ארקין, ניר, למשקיע העיקרי בקבוצה שרכשה את הפועל רמת גן. קידומו של איתי ארקין, לעמדת השוער הראשון של הקבוצה שאחיו הוא בעליה, עורר ביקורת, בטענה כי אינו מתאים לשמש שוער ראשון של קבוצה בליגת העל, וכי קודם אך ורק בשל קשריו.[דרוש מקור] מנגד, טוענים אחרים כי אף שלא נחשב לאחד מטובי השוערים בישראל, הוא אינו פחות טוב משוערים אחרים בליגת העל, ושדווקא קשריו המשפחתיים גורמים לכך שישפטו אותו בחומרה. לקראת עונת 2013/2014 עזב אביו את הפועל רמת גן ואיתי ארקין חתם בקבוצת מכבי הרצליה מהליגה הלאומית. הוא פתח בשערה עד ינואר 2014, עת החתימה הקבוצה את השוער דניאל ליפשיץ, וארקין עזב את הקבוצה ולמעשה פרש ממשחק פעיל. ב-2014 מונה ארקין לאנליסט בארקין אחזקות, זאת לאחר התמחות בקרן הגידור ספרה וכיום הוא מנהל השקעות בחברה. בנוסף, הוא משמש כחבר דירקטוריון בחברות אקסלנס ביוסיינס, סול-ג'ל טכנולוגיות וקמרי פארמה. ארקין משמש אף כחבר בוועדות ההשקעה של הקרנות אקסלמד וספרה גלובל הלת'קר. ארקין למד במרכז הבינתחומי הרצליה לתואר BA במנהל עסקים, אותו סיים בהצטיינות. איתי ארקין, באתר FootballDatabase.eu עמוד השחקן באתר ההתאחדות לכדורגל בישראל אורן יוסיפוביץ‏, כמה הוא עוד יוכל לספוג? על שוער הפועל רמת גן איתי ארקין, באתר וואלה, 8 במאי 2013 ניר צדוק, ר"ג מחזיקת הגביע || מה הבעיה באיתי ארקין?, באתר הארץ, 8 במאי 2013 איתי ארקין מנהל השקעות באתר ארקין אחזקות
יוסף הדס

יוסף הדס (עָדֵס) (18 במאי 1928 – 29 בינואר 2021) היה דיפלומט ישראלי ואיש שירות החוץ במשך 42 שנים. כיהן כמנכ"ל משרד החוץ בשנים 1991–1993. נולד בעיר חלב שבצפון סוריה ב-1928, בן לאהרון ובוליסה. בשנת 1947 נסע לפריז ללימודי הנדסה אך קטע אותם ועלה ארצה בשנת 1948 בעקבות מותו של אחיו, מרדכי בקרבות על ירושלים. הוא התגייס לצה"ל ונפצע ברגלו. בשנת 1951 הצטרף למשרד החוץ כעוזר מחקר במחלקת החקר. במקביל למד לימודי משפטים באוניברסיטה העברית. בשנת 1960 יצא לשליחות באפריקה, בתחילה כמזכיר שני וסגן קונסול בסנגל ומשם למאלי ולניז'ר. כבר אז התריע מפני התפשטות האסלאם באפריקה. בשנת 1963 מונה למזכיר ראשון בשגרירות ישראל בפריז, ולאחר מכן ליועץ לענייני המזרח התיכון. בתקופה שקדמה למלחמת ששת הימים תרמו דיווחיו מפריז לעיצוב עמדת ממשלת ישראל. בעת שירותו בפריז אף ריכז את המאמצים לארגון הגנתו המשפטית של אלי כהן. בשנת 1967 שב ארצה לתפקיד סגן מנהל מחלקת אפריקה ולאחר מכן ניהל את מחלקת החקר. בשנת 1971 שב לפריז בתפקיד ציר. בשנים אלה השלים את הדוקטורט באוניברסיטת סורבון. שימש סגן מנהל המרכז למחקר ותכנון במשרד החוץ. בשנת 1977 מונה על ידי שר החוץ דאז משה דיין לטפל ביחסים עם מצרים ובהמשך לאחראי על יישומו של חוזה השלום עמה. בחלקו נפלה הזכות להוביל את פתיחת שגרירות ישראל בקהיר ולהניף את דגל הלאום בטקס חנוכתה. בשנת 1981 מונה לשגריר בדנמרק וב-1983 לשגריר בבלגיה, לוקסמבורג והאיחוד האירופי שם הרחיב את קשרי ישראל עם הקהילייה האירופית המתרחבת בכלל והסכמי הסחר עמה בפרט. בשובו מבריסל בשנת 1987 מונה לסמנכ"ל לענייני אפריקה אסיה ואוקיאניה. בתפקידו זה הניח את היסודות לכינון היחסים הדיפלומטיים עם הודו וסין. בשנת 1990 מונה כסמנכ"ל אחראי על אירופה המערבית ובנוסף על אמריקה הלטינית, ולאחר מכן כמשנה למנכ"ל. בשנת 1991 מונה על ידי שר החוץ דאז דוד לוי למנכ"ל. באותה שנה היה חבר במשלחת הישראלית לועידת מדריד. לאחר הוועידה שימש כראש משלחת ישראל למשא ומתן עם לבנון. עם כניסתו של שמעון פרס לתפקיד שר החוץ המשיך יוסף בתפקידו כמנכ"ל וזאת עד לפרישתו לגמלאות בשנת 1993. לאחר פרישתו ממשרד החוץ עמד בראש משלחות ישראל למשא ומתן המולטילטרלי בעניין פליטי 1948 ועקורי 1967. יוסף היה נשוי לסטלה משנת 1955 ועד לפטירתה בשנת 2012. לזוג שלושה ילדים. נפטר ב-29 בינואר 2021. לימודי הנדסה בפריז בשנת 1947. תואר ראשון במשפטים מהאוניברסיטה העברית בשנת 1955. דוקטורט במדעי המדינה וביחסים בינלאומיים מאוניברסיטת סורבון בפריז בשנת 1975. בין חלב לירושלים: ארבעים שנה בשירות החוץ, הוצאת כרמל, 2011. יעקב בר-און, מניף הדגל, באתר News1 מחלקה ראשונה, 8 באפריל 2011 בין חלב לירושלים, באתר Google Books אלי אשכנזי‏, מהמשפט של המרגל אלי כהן ועד הנפת דגל ישראל במצרים: חיי הדיפלומט שראה הכול, באתר וואלה, 6 בפברואר 2021
נץ קצר-אצבעות

נץ קצר-אצבעות (שם מדעי: Accipiter brevipes) הוא מין עוף דורס קטן מסוג נץ ממשפחת הנציים. הוא מקייץ ומקנן ביערות יוון, חבל הבלקן ורוסיה, ונודד דרומה בסתיו. לעיתים הנדידה מתבצעת בלהקות, בניגוד לנדידת הנץ המצוי, שנודד יחידני. אזורי החריפה משתרעים ממצרים עד איראן. נץ זה נצפה גם בישראל. אורכו של הנץ 32–38 ס"מ, משקלו 140-195 גרם ומוטת כנפיו 65–75 ס"מ. הנקבה גדולה יותר מהזכר. לזכר גוון כחול-אפור בחלק גופו העליון, החזה והבטן לבנים ומפוספסים בפסים צפופים בצבע אדום. לנקבה חלקים עליונים חומים והפספוס בחלק התחתון הוא אדום חלודי יותר. הצעיר דומה לנקבה אך שולי הנוצות שלו בהירים והפספוס בחלק התחתון הוא חום כהה ופחות צפוף. הנקבה מטילה בעונת הרבייה 3–5 ביצים, עליהן היא דוגרת 30–45 ימים. הגוזלים לומדים לעוף 40–45 ימים לאחר הבקיעה. הנץ צד עופות קטנים יותר, מכרסמים, זוחלים וחרקים גדולים, כאשר הוא מסתמך על גורם ההפתעה ועט עליהם במהירות ובאופן בלתי צפוי. מדיה וקבצים בנושא נץ קצר-אצבעות בוויקישיתוף נץ קצר-אצבעות, באתר ITIS (באנגלית) נץ קצר-אצבעות, באתר NCBI (באנגלית) נץ קצר-אצבעות, באתר Animal Diversity Web (באנגלית) נץ קצר-אצבעות, בבסיס הנתונים ARKive (באנגלית) נץ קצר-אצבעות, באתר Internet Bird Collection (באנגלית) נץ קצר-אצבעות, באתר GBIF (באנגלית) מקומות בישראל שבהם אפשר לראות את הנץ, הקולות שהוא משמיע ומפת האזוריים שבהם הוא מצוי ביותר נץ קצר-אצבעות באתר הרשימה האדומה של IUCN ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
ביצנית אדומת-רגל

בִּיצָּנִית אֲדֻמַּת-רֶגֶל (שם מדעי: Tringa erythropus) ביצנית אדומת רגל היא עוף מהסוג ביצנית, במשפחת החרטומניים. חיה בעיקר באגמים ומקווי מים. ביצנית אדומת-רגל ניזונה מחרקים, תולעים ועשבים. רוב הביצניות אדומות-הרגל מקננות ומתרבות לאורך חוף האוקיינוס הארקטי באירואסיה, מלפלנד בסקנדינביה במערב ועד צ'וקוטקה שבמזרח סיביר. הן נודדות וחורפות באגן הים התיכון, (כולל בישראל), באיים הבריטיים, צרפת, אסיה הטרופית ואפריקה הטרופית. פרטים תועים נצפו גם בצפון אמריקה ובאוסטרליה. המין הטקסונומי של הביצנית נבדל מביצניות אחרות עקב צבע הרגל האדום. מידות: אורך גוף: 31-29 ס"מ. מוטת כנפיים: 67-61 ס"מ. משקל: 205-121 גרם. הביצנית מטילה את ביציה בגומה בקרקע בשטח הפתוח של הטייגה, ארבע ביצים בתטולה. הזכרים הם אלו המגדלים את האפרוחים. עם בוא הסתיו, הנקבות עוזבות את אתרי הקינון כשבוע לפני בקיעת הביצים, מתלהקות ומתחילות בנדידה דרומה. הזכרים, שמטפלים באפרוחים, יוצאים למסע חודש מאוחר יותר. מדיה וקבצים בנושא ביצנית אדומת-רגל בוויקישיתוף ביצנית אדומת-רגל, באתר ITIS (באנגלית) ביצנית אדומת-רגל, באתר NCBI (באנגלית) ביצנית אדומת-רגל, באתר Animal Diversity Web (באנגלית) ביצנית אדומת-רגל, באתר האנציקלופדיה של החיים (באנגלית) ביצנית אדומת-רגל, באתר Internet Bird Collection (באנגלית) ביצנית אדומת-רגל, באתר GBIF (באנגלית) ביצנית אדומת-רגל בתוך מאגר המידע הלאומי לציפורי ישראל ע"ש יהורז כשר ביצנית אדומת-רגל, באתר הצפרות הישראלי הביצנית, באתר תצפית הביצנית, באתר ציפורים פה ביצנית אדומת-רגל באתר הרשימה האדומה של IUCN מילון בעלי חיים א"י (תשכ"ג), 1963. האקדמיה ללשון העברית ביצנית אדומת-רגל, באתר הצפרות הישראלי ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
דייוויד מויס

דייוויד ויליאם מויס (באנגלית: David William Moyes; נולד ב-25 באפריל 1963) הוא כדורגלן עבר סקוטי ומאמן ווסטהאם יונייטד בהווה. למויס מעל 550 משחקי ליגה בקריירה במספר מועדונים, לרוב כקשר אמצע, שהחלה בסלטיק, איתה זכה באליפות, לאחר מכן שיחק עבור דנפרמלין אתלטיק ונגמרה בפרסטון נורת' אנד. לאחר שפרש ממשחק פעיל הפך למנהל בפרסטון, בה החל כמאמן זוטר עד שהפך למאמנה הבכיר ב-1998. מויס הפך למנג'ר של אברטון במרץ 2002 ותחתיו המועדון העפיל לליגת האלופות בשנת 2005 והגיע לגמר הגביע האנגלי בשנת 2009. ביום השנה העשירי שלו במועדון קיבל שבחים רבים מעמיתיו למקצוע, כולל סר אלכס פרגוסון, ארסן ונגר וקני דלגליש על הישגיו באברטון, על אף שפעל עם תקציב מוגבל. באברטון היה מויס המאמן בעל הוותק השלישי הארוך ביותר בפרמייר ליג, אחרי אלכס פרגוסון וארסן ונגר. ב-9 במאי 2013 חתם על חוזה ל-6 שנים (החל מעונת 2013/14) בתפקיד מאמן מנצ'סטר יונייטד במקומו של סר אלכס פרגוסון שהודיע על פרישה לאחר 27 שנים בתפקיד זה. ב-1 באוגוסט 2013 זכה בתואר הראשון שלו כמאמן מנצ'סטר יונייטד, מגן הקהילה האנגלי. ב-22 באפריל 2014, פוטר מתפקידו לאחר 11 חודשים כמאמן יונייטד, לאור הכישלונות הרבים שצבר עם המועדון. ב-9 בנובמבר 2014 מונה למאמנה של ריאל סוסיאדד הספרדית. ב-9 בנובמבר 2015 לאחר שנה, פוטר מתפקידו. ב-23 ביולי 2016 מונה למאמנה של סנדרלנד. בסיום העונה קבוצתו ירדה ליגה וסיים את תפקידו. ב-6 בנובמבר 2017 מונה למאמנה של וסטהאם יונייטד. ב-13 במאי 2018 פוטר מהמועדון, אחרי עונה בה הלונדונים לא עמדו בציפיות. ב-29 בדצמבר 2019 מויס חזר לווסטהאם יונייטד. תחת מויס הציגה ווסטהאם יכולת טובה. בעונת 2020/2021 סיימה במקום השישי והעפילה למפעלים האירופיים לראשונה מאז 2016. בעונת 2021/2022 בליגה האירופית הקבוצה העפילה לחצי הגמר של הטורניר אך הודחה על ידי איינטרכט פרנקפורט, כאשר סיימה במקום הראשון בשלב הבתים ועברה בדרך את שיאנית הזכיות סביליה בשמינית הגמר ואת אולימפיק ליון ברבע הגמר, בליגה, סיימה הקבוצה במקום השביעי והעפילה שוב למפעלים האירופיים שנה שנייה ברציפות. במהלך עונת 2022/2023 העפילה ווסטהאם לגמר הקונפרנס ליג, שם גברו על פיורנטינה בתוצאה 1–2, ומויס זכה בתואר ראשון מזה תשע שנים. במהלך מונדיאל 2010 בדרום אפריקה, פירשן מויס מספר משחקים נבחרים לתחנת הרדיו של BBC. סלטיק: ליגת העל הסקוטית: 1981/1982 בריסטול סיטי: פרס הפוטבול ליג: 1986 פרסטון נורת' אנד: הליגה השלישית של הפוטבול ליג: 1995/1996 פרסטון נורת' אנד: הליגה השנייה של הפוטבול ליג: 1999/2000 מנצ'סטר יונייטד: מגן הקהילה: 2013 ווסטהאם יונייטד: הליגה האזורית: 2023 מאמן העונה של התאחדות המאמנים (3): 2002/03, 2004/05, 2008/09 מאמן החודש בפרמייר ליג (10): נובמבר 2002, ספטמבר 2004, ינואר 2006, פברואר 2008, פברואר 2009, ינואר 2010, מרץ 2010, אוקטובר 2010, ספטמבר 2012, מרץ 2013 מדיה וקבצים בנושא דייוויד מויס בוויקישיתוף דייוויד מויס, באתר Transfermarkt דייוויד מויס, באתר WorldFootball.net דייוויד מויס, באתר FootballDatabase.eu פרופיל המאמן, באתר Transfermarkt יאיר קטן, הג'ינג'י עם המפתח: מויס ותפקיד חייו ביונייטד, באתר ynet, 11 במאי 2013 עוזי דן, מנצ'סטר יונייטד הודיעה רשמית על פיטורי דייויד מויס, באתר הארץ, 22 באפריל 2014
חופית כהת-חזה

חופית כהת-חזה (שם מדעי: Calidris melanotos) הוא מין של עוף מהסוג חופית. נפוצה בעיקר בחופי ים ובבורות ביוב. החופית כהת-החזה ניזונה מתולעים, פרוקי-רגליים, רכיכות, סרטנים וחרקים. רוב החופיות כהות-החזה חיות באמריקה בעיקר, וכן גם באסיה. נפוצות בחופי האוקיינוס האטלנטי, ניתן למוצאן בחורף, ובסתיו. מדיה וקבצים בנושא חופית כהת-חזה בוויקישיתוף חופית כהת-חזה, באתר ITIS (באנגלית) חופית כהת-חזה, באתר NCBI (באנגלית) חופית כהת-חזה, באתר Animal Diversity Web (באנגלית) חופית כהת-חזה, באתר Internet Bird Collection (באנגלית) חופית כהת-חזה, באתר GBIF (באנגלית) חופית כהת-חזה בתוך מאגר המידע הלאומי לציפורי ישראל ע"ש יהורז כשר חופית כהת-חזה באתר הרשימה האדומה של IUCN חופית כהת-חזה באתר צפר ערך זה הוא קצרמר בנושא עופות. אתם מוזמנים לתרום לוויקיפדיה ולהרחיב אותו.
צ'ונגצ'ינג

צ'וֹנְגצִ'ינְג (בסינית מפושטת: 重庆; בסינית מסורתית: 重慶; בפין-יין: Chóngqìng; ‏האזנה‏Ⓘ‏; מילולית: "חגיגה כפולה") היא מחוז עירוני בדרום-מערב הרפובליקה העממית של סין. המחוז העירוני גובל במחוזות סצ'ואן, שאאנשי, חוביי, חונאן וגוויג'ואו. עם שטח של כ-82,400 קילומטר רבוע, עשויה צ'ונגצ'ינג להיחשב כעירייה הגדולה ביותר בשטחה בעולם, אך נתון זה מטעה כיוון ששטחה המחולק ל-38 נפות, כולל בתוכו אזורים כפריים רבים ורק חלקו עירוני. על פי מפקד האוכלוסין משנת 2020 מספר התושבים הכולל במחוז העירוני היה כ-32.05 מיליון תושבים, מתוכם כ-25.38 מיליון בשטח האורבני. העיר מהווה מרכז תעשייתי חשוב בדרום-מערב סין. לנהר יאנגצה העובר במחוז, ולסכר שלושת הערוצים שנבנה בו, חלק חשוב בהתפתחות התעשייה בעיר. הסכר תרם לאספקת חשמל סדירה וזולה וכן להסדרת תנועת אוניות מטען בחלק זה של הנהר, המאפשרת סחר בינלאומי דרך ים סין המזרחי. יש לעיר כלכלה מגוונת עם תעשיות מרכזיות בתחום המזון המעובד, ייצור הרכב, כימיקלים, טקסטיל, מכונות ואלקטרוניקה. זהו גם האזור הגדול ביותר לייצור אופנועים בסין. בשלבי בנייה המתקדמים נמצא מרכז הסחר העולמי צ'ונגצ'ינג הצפוי להגיע לגובה של 468 מ'. בעבר הייתה צ'ונגצ'ינג חלק ממחוז סצ'ואן, אך ב-1997 קיבלה העיר מעמד של מחוז עירוני, תחת ניהול ישיר של הממשל המרכזי, בדומה לבייג'ינג, שאנגחאי, וטיינג'ין. במהלך מלחמת סין-יפן השנייה מ-1937 עד 1945, היא הותקפה בכבדות על ידי חיל האוויר היפני. בשנים 2007-2012 בו שילאי היה ראש העיר. במרץ 2012 הוא הואשם בשחיתות ולאחר המשפט נידון למאסר עולם. צרפת טולוז, אוקסיטניה, צרפת (מ־1982) ארצות הברית סיאטל, וושינגטון, ארצות הברית (מ־1983) קנדה טורונטו, אונטריו, קנדה (מ־1986) יפן הירושימה, הירושימה, יפן (מ־1986) אנגליה לסטר, לסטרשייר, אנגליה (מ־1993) רוסיה וורונז', וורונז', רוסיה (מ־1993) אוקראינה זפוריז'יה, זפוריז'יה, אוקראינה (מ־2002) דרום אפריקה מפומלנגה, דרום אפריקה (מ־2002) בולגריה סליבן, סליבן, בולגריה (מ־2002) גרמניה דיסלדורף, נורדריין-וסטפאליה, גרמניה (מ־2004) אוסטרליה בריזבן, קווינסלנד, אוסטרליה (מ־2005) איראן שיראז, פארס, איראן (מ־2005) מצרים אסואן, אסואן, מצרים (מ־2005) קוריאה הדרומית פוסאן, קוריאה הדרומית (מ־2007) נורווגיה דרום טרנדלג, נורווגיה (מ־2007) תאילנד צ'יאנג מאי, תאילנד (מ־2008) ארגנטינה קורדובה, קורדובה, ארגנטינה (מ־2010) הונגריה בודפשט, הונגריה (מ־2010) תאילנד בנגקוק, תאילנד (מ־2005) בלגיה אנטוורפן, פלנדריה, בלגיה (מ־2011) ברזיל סלבדור, באהיה, ברזיל (מ־2011) הודו צ'נאי, טאמיל נאדו, הודו (מ־2015) סלובניה מריבור, סלובניה (מ־2017) ספרד טלדה (אנ'), האיים הקנריים, ספרד (מ־2018) גינאה ביסאו ביסאו, גינאה ביסאו אתר האינטרנט הרשמי של צ'ונגצ'ינג צ'ונגצ'ינג: המדריך המלא, באתר טראוול צ'יינה רחל בית אריה, מסע לצ'ונגצ'ינג - העיר המסעירה בעולם, באתר כלכליסט, 23 ביוני 2011 צ'ונגצ'ינג, באתר אנציקלופדיה בריטניקה (באנגלית) כתבה על צ'ונגצ'ינג, איציק הסיני, הרדיו הבינלאומי של סין, סרטון באתר יוטיוב China: Chóngqìng (Districts and Counties) - Population Statistics, Charts and Map, www.citypopulation.de Amanda Briney, ThoughtCo., 10 Facts About Chongqing, China, ‏20-02-2019
מבחן AKS לראשוניות

מבחן AKS לראשוניות הוא אלגוריתם דטרמיניסטי להוכחת ראשוניות שנוצר ופורסם על ידי מנינדרה אגרוול, ניראג' קיאל, וניטין סקסנה מהמכון ההודי לטכנולוגיה קנפור, ונקרא על שמם. האלגוריתם התפרסם ב-6 באוגוסט 2002, במאמרם "PRIMES is in P". החוקרים קיבלו שבחים רבים על עבודתם, כולל פרס גדל לשנת 2006 ופרס פולקרסון לשנת 2006. האלגוריתם קובע האם מספר הוא ראשוני או פריק בזמן ריצה פולילוגריתמי. זמן הריצה של האלגוריתם המקורי הוא O ( log 12 ⁡ ( n ) ) {\displaystyle \mathrm {O} (\log ^{12}(n))} כאשר בהמשך הצליחו לשפרו ל O ( log 6 ⁡ ( n ) ) {\displaystyle \mathrm {O} (\log ^{6}(n))} . אלגוריתם AKS מבוסס על המשפט המתמטי הבא: בהינתן מספר שלם n, גדול מ-2, ומספר שלם a, זר ל-n, המספר n הוא ראשוני אם ורק אם מתקיימת הקונגרואנציה (הפולינומית) הבאה: ( x − a ) n ≡ ( x n − a ) ( mod n )   {\displaystyle (x-a)^{n}\equiv (x^{n}-a){\pmod {n}}\ } . המשפט הוא הכללה לפולינומים של המשפט הקטן של פרמה, וניתן להוכיח אותו בעזרת הבינום של ניוטון עם התכונה של מקדם בינומי: ( n k ) ≡ 0 ( mod n ) {\displaystyle {n \choose k}\equiv 0{\pmod {n}}} לכל k הקטן מ-n, אם ורק אם n הוא ראשוני. האלגוריתם הוא כדלקמן: קלט: מספר טבעי n > 1. אם n = ab למספרים שלמים a,b > 1, המספר פריק. מצא r הקטן ביותר כך ש- O r ( n ) > ( log 2 ⁡ n ) 2 {\displaystyle O_{r}(n)>(\log _{2}n)^{2}} כאשר O r ( n ) {\displaystyle O_{r}(n)} הוא הסדר הכפלי של n מודולו r, כלומר: זהו המספר הטבעי הקטן ביותר k כך ש- n k ≡ 1 ( mod r ) {\displaystyle n^{k}\equiv 1{\pmod {r}}} . אם 1 < gcd ( a , n ) < n {\displaystyle 1<\gcd(a,n)<n} עבור איזשהו a ≤ r, המספר פריק. בצע מ- a = 1 עד ל- ⌊ φ ( r ) log ⁡ ( n ) ⌋ {\displaystyle \scriptstyle \lfloor \scriptstyle {{\sqrt {\varphi (r)}}\log(n)}\scriptstyle \rfloor } (כאן φ {\displaystyle \varphi } היא פונקציית אוילר) אם לא קיימים פולינומים f ו-g כך ש- ( X + a ) n − ( X n + a ) = n f ( x ) + ( x r − 1 ) g ( x ) {\displaystyle (X+a)^{n}-(X^{n}+a)=nf(x)+(x^{r}-1)g(x)} עבור a (כלומר: ( X + a ) n ≢ ( X n + a ) ( mod ( n , x r − 1 ) ) {\displaystyle (X+a)^{n}\not \equiv (X^{n}+a){\pmod {(n,x^{r}-1)}}} ), המספר פריק. המספר ראשוני. מבחן AKS לראשוניות, באתר MathWorld (באנגלית) PRIMES is in P, המאמר בו התפרסם האלגוריתם. H. W. Lenstra Jr. and Carl Pomerance, Primality testing with Gaussian periods, preliminary
אמנית הגוף

אמנית הגוף היא נובלה מאת הסופר הפוסט מודרניסטי דון דלילו, שיצאה לאור בשנת 2001. הספר התפרסם 4 שנים לאחר יציאתו לאור של ספרו האחרון של דלילו "תת עולם" ומהווה, לדעת מבקרי ספרות רבים, עוף חריג ברפטואר שלו. היצירה מתפרשת על פני 128 עמודים ועלילתה סובבת סביב ההתמודדות הפיזית והנפשית של אלמנה טריה עם חייה. הספר נצמד אל השכול לפרטי פרטים דרך ההתמודדות הפיזית עם המוות וההשלכות הנפשיות על גיבורת הספר ועל בתה. הספר נחשב כקיצון מוחלט ביצירותיו של דון דלילו – רב אומן באהבת הפרטים ופזרנות פרוזאית – אשר מתמצת ביצירה זו את סך עבודותיו במשך השנים לתוך נובלה מדויקת. בשנת 2007 עיבד המחזאי הגרמני רולנד שימלפפניג את הנובלה למחזה "זמן גוף". אמנית הגוף, באתר OCLC (באנגלית)